RUNON ANALYSOINTI

|  |  |
| --- | --- |
| PUHUJA (minä- tai hänmuotoinen)   * Kuka puhuu? * Millaisissa tunnelmissa tai missä (elämän)tilanteessa puhuu? * Kenelle puhuu?   TEEMA | RYTMI   * Jako säkeisiin ja säkeistöihin * Mahdollinen toisto (Huom! Merkityksellisimmät asiat toistuvat) * Mahdolliset alku-, loppu- ja keskisoinnut * Mahdollinen runomitta (esim. kalevalamitta eli nelipolvinen trokee) |
| KIELI   * Proosallista eli suoraa tai kuvallista eli hyödyntää kielikuvia, kuten metaforia, personifikaatioita ja vertauksia * Mahdollisia vastakohtia (esim. rakkaus-viha, syntymä-kuolema, yö-päivä, kaupunki-luonto) * Mahdollisia sanajärjestyksen muutoksia * Mahdollisia ellipsejä eli lauseenjäsenten poisjättöjä | MUUTA   * Mahdollisia symboleja tai motiiveja * Mahdollisia asennonvaihtoja, joissa puhujan suhtautuminen puheena olevaan asiaan muuttuu: esimerkiksi rakastetun ihailu muuttuu tämän petollisuuden kuvailukset * Mahdolliset asettelun poikkeukset ja muut poikkeukset runossa |

Kuuntele ( <https://www.youtube.com/watch?v=yOmA26mEF7Y> )

tai lue CMX:n rockballadi Aamutähti (levyltä Discopolis, 1996).

Vastaa seuraaviin kysymyksiin.

1. Kuka voisi puhua ja kenelle?
2. Millaisissa tunnelmissa tai missä (elämän)tilanteessa puhuja on?
3. Mitä rytmisiä keinoja sanoituksessa on käytetty?
4. Mitä kielellisiä keinoja sanoituksessa on käytetty?
5. Sanoituksessa toistuu tähtisymboli. Kerro ainakin kaksi asiaa, joita aamutähti voisi sanoituksessa tarkoittaa?
6. Mikä voisi olla runon teema?

1. Tuuli ajaa edelläni

Lunta pitkin teitä

Katuvalot ei pala vieläkään

Jos koillisesta kajastaa

Kuljen aina kohti pohjolaa

Missä tyhjyys kansoittaa

Taivaan astiaa

Aamutähti, valontuoja

Anna minulle anteeksi

Jos mieleni tekee paeta sinua

Jätän rikotun elämäni

Ruhjottuni, rikkomani

Kumartaen väistyn tieltäsi

Ja valo kaipaa rakastajaa

Ja pimeys etsii kasvojaan

Ja valo kaipaa rakastajaa

Ja pimeys etsii kasvojaan

Jäiden alla matkustaa merta päin

Musta vesi

Unta suonissaan

Kunnes se palaa

2. Äänten ajamat ennustajat

Puhuvat yhtä suuta

Kuka sellaista uskoo

Lienee hullu itsekin

Aamutähti, valontuoja

Odota minua takaisin

Kaipaan kasvojesi valoon

Lämpimään

Ja valo kaipaa rakastajaa

Ja pimeys etsii kasvojaan

Ja valo kaipaa rakastajaa

Ja pimeys etsii kasvojaan

Ja valo kaipaa rakastajaa

Ja pimeys etsii kasvojaan

Ja valo kaipaa rakastajaa

Ja pimeys etsii kasvojaan

Jäiden alla matkustaa merta päin

Musta vesi

Unta suonissaan

Kunnes se palaa